stanford-oval/wikipedia huggingface dataset:
בנות כמוני לא בוכות
וידאו קליפ

הוידאו קליפ הרשמי של השיר הוא קליפ מילים שיצרו AVOXVISION. המוטיב המרכזי בו הוא נועה בוכה דמעה שמייצרת X, והוא מחולק לשני דברים עיקריים: תמונות של נועה כשמגיע הפזמון היא "מדברת" עם גבר. יש התייחסות לדמעות שנופלות מפניה כשמגיע הפזמון נפגשת אם משהו ומתחילה "לשאול שאלות".
ביקורות

בסקירה שנכתבה על ידי אבישי סלע על השיר שפורסמה באתר "Time Out תל אביב" המסר של השיר זכה לביקורת. השיר נתפס כהמשך למגמה במוזיקה הישראלית לאחר טבח שבעה באוקטובר, כשהרבה שירים מתייחסים לאירועים הטרגיים שהתרחשו. נכתב כי השיר ”משתמש במטאפורה הקלה ביותר – שברון לב בעקבות אהבה נכזבת, כמשקל לשברון הלב של כולנו בעקבות הטרגדיה האנושית. תחושת האובדן, המחנק, סוף העולם” וכי הוא מציע להימנע מהתמודדות עם המצב הקשה ומתייחס לבכי כאל סימן לחולשה שיש להדחיק. סלע טען שבכי הוא תגובה טבעית ואנושית, ואי הפורקן עלול לגרום לנזק ארוך טווח. הוא כתב: ”הדרך לנצח, או להתגבר, היא רק כשאתה נותן לרגש הזה מקום ומבין שזה חשוב גם להכיר בכאב, כדי לדעת להמשיך ממנו הלאה”.
מיקומי שיא

|   ‏‏‏  מצעדים ודירוגים (2024)> מדינה |   ‏‏‏  מצעדים ודירוגים (2024)> מצעד |   ‏‏‏  מצעדים ודירוגים (2024)> מיקום שיא |   ‏‏‏  מצעדים ודירוגים (2024)>  |
| --- | --- | --- | --- |
|  ישראל | היטליסט | 17 |  |
|  ישראל | מדיה פורסט ישראל | 4 |  |
|  ישראל | המצעד הרשמי של גלגלצ | 5 |  |
הערות שוליים

↑  נועה קירל מטילה פצצה: זה מה שיקרה ביום ההולדת שלי, באתר אייס, 4 באפריל 2024
↑  גיל משעלי, ‏העתקה או השראה? נועה קירל עושה שאקירה, באתר ‏מאקו‏, 8 באפריל 2024
↑  עמית אטיאס, ‏שיר חדש לנועה קירל: "בנות כמוני לא בוכות", באתר ‏מאקו‏, 10 באפריל 2024
↑  אבישי סלע, ‏נועה קירל פיצחה את ישראל: מדינות כמונו לא בוכות. וזאת בדיוק הבעיה, באתר "Time Out ישראל", 21 באפריל 2024
| נועה קירל |
| --- | --- | --- |
| דיסקוגרפיה • פרסים ומועמדויות • שירים | דיסקוגרפיה • פרסים ומועמדויות • שירים |  |
| פסקולים | כפולה |  |
| סינגלים | "מדברים" • "קילר" • "יש בי אהבה" • "רק אתה" • "חצי משוגע" • "תן לי סימן" • "מקום לשינוי" • "אצל הדודה והדוד" • "טיקיטאס" • "מגיבור לאויב" • "בא לי אותך" • "Drum" • "חצוף" • "פאוץ'" • "SLT" • "אם אתה גבר" • "מיליון דולר" • "אמבולנס" • "יהלומים – Bling Bling" • "טרילילי טרללה" • "Please Don't Suck" • ‏"Bad Little Thing" • "רעשים" • "Thought About That" • "פעמון" • "Dale Promo" • "שלושה בנות" • "שחרר אותי" • "פנתרה" • "מאמי" • "Gone" • ‏"Unicorn" • "פרובוקטיבית" • "Deja Vu" • "בנות כמוני לא בוכות" • "משקפיים" • "Doctor" • "אני" • "שיהיה לך טוב" • "Ba Da Bing" • "אתה אני אולי" ‏•‏‏ "Like What U See" |  |
| השתתפות בסינגלים | "סינדרלה" • "לרקוד עם דמעות בעיניים" • "מאושרים" • "Lucky" • "גושפנקא" |  |
| שירים נוספים | "מחול מטורף" |  |
| פילמוגרפיה | "כמעט מפורסמת" • "ליפסטאר" • "כפולה" • "גוט טאלנט ישראל" • "שלטון הצללים" • "בית ספר למוסיקה" • "פלמ"ח" • "אוהב אותך צ'ארלי" |  |
| חברות תקליטים | NMC • אטלנטיק |  |
| ערכים קשורים | ישראל באירוויזיון 2023 • אירוויזיון 2023 |  |
הערצה

אנשים מסתכלים בהערצה על תמונת אישה.
הערצה היא רגש אנושי שבו אדם מגלה הערכה רבה, לרוב לא ביקורתית, כלפי אדם אחר, תופעה או עצם. הערצה קשורה בדרך כלל להתפעלות רבה מהאחר וממעשיו. המעריץ נוטה לייחס לנערץ כמעט אך ורק תכונות חיוביות, ונוטה להתעלם, להדחיק או להכחיש קיום תכונות שליליות בנערץ. פן אופייני אחר של הערצה הוא נטייה לביטול עצמי, ולהעמדת המעריץ מול הנערץ כמי שערכו פחות במידה ניכרת מזה של הנערץ, או לאמוד את רצונותיו כחשובים פחות מאלו של הנערץ.
סוגי הערצה

ניתן להבחין במספר סוגים עיקריים של הערצה:
סוגי הערצה > הערצת אדם לאדם

בסוג זה של הערצה, המעריץ מתייחס לאדם אחר באופן לא ביקורתי ככליל השלמות מכל או מרוב הבחינות. לרוב, מאופיינת הערצה כזו בנטייה להאדיר תכונות חיוביות באדם הנערץ, ולמזער, להתעלם, או להגדיר כחיוביות תכונות שליליות של הנערץ. כאשר המעריץ מכיר את הנערץ באופן אישי, לובשים יחסיהם לעיתים קרובות דמות של הענקת שירותים שונים של המעריץ לנערץ. כאשר המעריץ אינו מכיר את הנערץ באופן אישי, או שההכרות ביניהם שטחית ורופפת, יש בדרך כלל גם תפקיד חשוב, מנקודת מבטו של המעריץ, להשתייכות לקבוצת מעריצים והשתתפות בפעולות פולחניות שונות שמוקדן הוא הנערץ.
האדם הנערץ הוא באופן טיפוסי מצטיין בתחום פעילות מסוים, או בעל תכונה בולטת ההופכת אותו לחריג ובולט. תחושת ההערצה גורמת למעריץ להאדיר עוד יותר את מידת ההצטיינות או הבולטות של הנערץ, כשהוא מלווה האדרה זו לעיתים קרובות בהמעטה בערך עוסקים אחרים בתחום או בביטול יכולותיו הוא בתחום הפעולה.
כאשר התחושה מלווה גם ביכולת לביקורת שקולה והתייחסות עניינית לצדדים החיוביים והשליליים בנערץ, הרגש הוא הערכה ולא הערצה.
סוגי הערצה > הערצה לקבוצה, חפץ או רעיון

בסוג זה של הערצה, רוחש המעריץ הערכה רבה לקבוצת אנשים, חפץ או רעיון מסוים שיש לו קשר אליהם, אם כחבר בקבוצה, בעל תפקיד רשמי או לא רשמי ביחס לחפץ, או מחזיק ברעיון מסוים. תחושות של הזדהות עמוקה עם לאום, דת, קבוצת כדורגל או פולחן מסוים אופייניות לסוג זה של הערצה.
המעריץ בסוג זה של הערצה מתייחס בדרך כלל לקבוצות או רעיונות מופשטים כאילו הובילו אך ורק או בעיקר לתוצאות טובות או תחושות טובות, ממעט או מבטל את ערכן של תוצאות סותרות, ונוטה לעיתים קרובות להתייחס להיבטים שליליים של מושא ההערצה כאילו היו היבטים חיוביים במהותם.
מאחר שהמעריץ שייך לרוב באופן כזה או אחר למושא ההערצה, יש בהערצה מסוג זה היבט של הערצה עצמית. ההיבט הנרקיסיסטי של ההערצה מנוטרל במקרה זה לעיתים קרובות באמצעות ביטול ערך הפרט כשלעצמו, ומציאת הגדולה שבו רק באמצעות חברותו בקבוצה הנערצת.
ראו גם

פולחן אישיות
פאנדום
אוהד (ספורט)
ילדים-מעריצים עטים על הכדורגלן שמעון אבו חצירא במפגש בקריית מוצקין, פברואר 2014
מטרו בומין

| --- | --- |

 לידה:  16 בספטמבר 1993 (בן 31) סנט לואיס, מיזורי, ארצות הברית
 שם לידה:  לילנד טיילר ויין
 שם במה:  מטרו בומין • יאנג מטרו • מטרו • ליל מטרו
 מוקד פעילות:  אטלנטה, ג'ורג'יה, ארצות הברית
 תקופת הפעילות:  מ-2009
 מקום לימודים:  מורהאוס קולג'
 עיסוק:  מפיק מוזיקלי • מנהל אמנותי • תקליטן • פזמונאי
 סוגה:  היפ הופ • טראפ
 שפה מועדפת:  אנגלית
 כלי נגינה:  קלידים
 חברת תקליטים:  בומינטי וורלדווייד • ריפבליק • פריבאנדז
 שיתופי פעולה בולטים:  דרייק, פיוצ'ר, 21 סבאג', אופסט, טראוויס סקוט, ביג שון, נאב, גוצ'י מיין, גאנה קנדריק לאמאר
 אתר רשמי
 פרופיל ב-IMDb
 
לילנד טיילר ויין (באנגלית: Leland Tyler Wayne; נולד ב-16 בספטמבר 1993), הידוע בשם הבמה מטרו בומין (Metro Boomin), וגם בשם יאנג מטרו (Young Metro), או בקיצור מטרו (Metro), הוא מפיק מוזיקלי, מנהל אמנותי, תקליטן ופזמונאי אמריקאי. החל את קריירת המוזיקה שלו כמפיק מוזיקלי במהלך לימודיו בתיכון, כשהפיק סינגלים עבור אמנים שונים מסצנת ההיפ הופ והטראפ באטלנטה, בהם פיוצ'ר, 21 סבאג', גוצ'י מיין ומיגוס.
ביוגרפיה

לילנד טיילר ויין נולד ב-16 בספטמבר 1993 בסנט לואיס, מיזורי, שם למד בבית ספר התיכון "Parkway North". יש לו ארבעה אחים. לאחר תקופה קצרה שניגן בגיטרה בס בלהקה שלו בחטיבת הביניים, אמו קנתה לו מחשב נייד והוא קיבל עותק של תוכנת הפקת המוזיקה Fruity Loops (לימים FL Studio), בגיל 13 הוא החל להפיק ביטים. בתחילה, בומין רצה לעשות ראפ, והחל לראפרפ על הביטים שהפיק. עם זאת, בסופו של דבר הוא הפנה את מלוא תשומת ליבו עבור הפקה מוזיקלית. כשהיה בתיכון, השתמש ברשתות החברתיות כדי ליצור קשר עם אמני היפ הופ מבוססים יותר ולעבוד ביחד איתם.
קריירה

במהלך התיכון, אמו של בומין נהגה להסיע אותו במשך למעלה משמונה שעות מסנט לואיס לאטלנטה כדי לשתף פעולה עם אמנים שפגש ברשת. אחד האמנים הראשונים איתם עבד היה הראפר טאי דון, שהוביל אותו לאחר מכן לשתף פעולה עם אמנים נוספים כדוגמת OJ דה ג'וסמן (אנ'), גוצ'י מיין ופיוצ'ר. מטרו בומין החל לנסוע לאטלנטה בכיתה י"א, כדי להמשיך בקריירת המוזיקה. בראיון ל-XXL, בומין אמר כי הראפר OJ דה ג'וסמן (אנ') היה האמן הפופולרי הראשון לו הפיק שירים. שורה של שיתופי פעולה ביניהם הובילה לפגישה שלו עם הראפר גוצ'י מיין, איתו עבד על שירים שונים. לאחר שסיים את לימודיו בתיכון, עבר מטרו בומין לאטלנטה כדי ללמוד במורהאוס קולג' (אנ'), ולמד ניהול עסקים. אולם בסופו של דבר הוא בחר לקחת הפסקה מהלימודים במכללה לאחר סמסטר, על מנת להתרכז בקריירה המוזיקלית שלו.
במאי 2013, הכריז בומין על מיקסטייפ הבכורה שלו, 19 & Boomin. ב-7 באוקטובר, הוציא את המיקסטייפ באתר המיקסטייפים הפופולרי LiveMixtapes. במיקסטייפ השתתפו אמנים שונים, בהם גוצ'י מיין, פיוצ'ר ויאנג ת'אג. במרץ 2014 הודיעו מטרו בומין ויאנג ת'אג כי הם יוציאו אלבום משותף בשם Metro Thuggin. האלבום תוכנן לצאת בשנת 2015 ויצא מתוכו הסינגל "The Blanguage", אך בסופו של דבר הוא נגנז. באוקטובר 2014, בומין הפיק את המיקסטייפ Monster של פיוצ'ר. באותה השנה, הפיק את הסינגל השישי מתוך אלבומו השני של פיוצ'ר, "I Won", בו משתתף קניה וסט.
בשנת 2015, שימש מטרו כמפיק בפועל של המיקסטייפ המשותף של דרייק ופיוצ'ר, What a Time to Be Alive. בנוסף, הוא הפיק מוזיקלית שבע רצועות מתוך המיקסטייפ. בשנת 2016, שימש כמפיק בפועל גם עבור המיקסטייפ Purple Reign של פיוצ'ר. באותה השנה, זכה בומין בפרס "מפיק השנה" בטקס פרסי ההיפ הופ של ה-BET. בנוסף, הפיק בומין באותה השנה את הסינגלים "Jumpman" של פיוצ'ר ודרייק, "Bad and Boujee" של מיגוס, "Low Life" של פיוצ'ר ודה ויקנד ו-"X" של 21 סבאג', שזכו להצלחה רבה במצעדי המוזיקה השונים. באותה השנה, השתתף גם בהפקת האלבום The Life of Pablo של קניה וסט. ביולי של אותה השנה, הוציא יחד עם 21 סבאג' את המיני-אלבום Savage Mode.
בשנת 2017, הפיק את הסינגלים "Bounce Back" של ביג שון, "Mask Off" של פיוצ'ר ו-"Bank Account" של 21 סבאג', שזכו להצלחה רבה במצעדי המוזיקה השונים, ובהם הבילבורד הוט 100. באותה השנה, הוציא יחד עם הראפר הקנדי נאב את המיקסטייפ המשותף Perfect Timing, באמצעות חברות התקליטים בומינטי וורלדווייד, XO וריפבליק רקורדס, ואת האלבום Without Warning, ביחד עם אופסט ו-21 סבאג', שהגיע למקום הרביעי במצעד הבילבורד 200.
בשנת 2018 הוציא את אלבום הסולו הראשון שלו, Not All Heroes Wear Capes, שהגיע למקום הראשון במצעד הבילבורד 200 וזכה בתואר הפלטינה מאיגוד תעשיית ההקלטות האמריקאי.
בשנת 2019, הפיק בומין את השיר "Heartless" של דה ויקנד, שהגיע למקום הראשון במצעד הבילבורד הוט 100. ב-2020, הוציא יחד עם 21 סבאג' את אלבומם המשותף, Savage Mode II, שהגיע היישר אל המקום הראשון במצעד הבילבורד 200. האלבום נתמך על ידי הסינגלים "Runnin" ו-"Mr. Right Now" (בשיתוף דרייק), שהגיעו לעשירייה הפותחת במצעד הבילבורד הוט 100.
בדצמבר 2022 הוציא מטרו בומין את אלבום הסולו השני שלו, Heroes & Villains, שהגיע היישר אל המקום הראשון במצעד הבילבורד 200. מתוך האלבום הצליח הסינגל "Creepin'‎" בהשתתפות דה ויקנד ו-21 סבאג', המהווה גרסת כיסוי ל-"I Don't Wanna Know", שנכנס היישר אל העשירייה הפותחת במצעד הבילבורד הוט 100. ב-2023 הפיק את פסקול הסרט "ספיידרמן: ברחבי ממדי העכביש".
במרץ 2024 יצא אלבומו המשותף הראשון עם הראפר פיוצ'ר, We Don't Trust You.
דיסקוגרפיה > אלבומי אולפן

2018: Not All Heroes Wear Capes
2022: Heroes & Villains
דיסקוגרפיה > אלבומים משותפים

2017: Without Warning (יחד עם אופסט ו-21 סבאג')
2017: Double or Nothing (יחד עם ביג שון)
2020: Savage Mode II (יחד עם 21 סבאג')
2024: We Don't Trust You (עם פיוצ'ר)
2024: We Still Don't Trust You (עם פיוצ'ר)
דיסקוגרפיה > מיני-אלבומים

2016: Savage Mode (יחד עם 21 סבאג')
דיסקוגרפיה > מיקסטייפים

2013: 19 & Boomin
2017: Perfect Timing (יחד עם נאב)
2017: Droptopwop (יחד עם גוצ'י מיין)
פרסים ומועמדויות

| שנה | פרס | קטגוריה | עבודה מועמדת | תוצאה | מקור |
| --- | --- | --- | --- | --- | --- |
| 2016 | פרסי ה-R&B/היפ-הופ של ה-BMI | מפיק השנה |  | זכייה |  |
| 2016 | פרסי ההיפ הופ של ה-BET | מפיק השנה |  | זכייה |  |
| 2017 | פרסי ה-R&B/היפ-הופ של ה-BMI | מפיק השנה |  | זכייה |  |
| 2017 | פרסי ההיפ הופ של ה-BET | מפיק השנה |  | זכייה |  |
| 2023 | פרסי גראמי | אלבום השנה | Music of the Spheres | מועמדות |  |
| 2023 | פרסי המוזיקה של בילבורד | מפיק ההוט 100 המוביל |  | מועמדות |  |
| 2023 | פרסי המוזיקה של בילבורד | אמן הראפ המוביל |  | מועמדות |  |
| 2023 | פרסי המוזיקה של בילבורד | אלבום הבילבורד 200 המוביל | Heroes & Villains (עם דרייק) | מועמדות |  |
| 2023 | פרסי המוזיקה של בילבורד | אלבום הראפ המוביל | Heroes & Villains (עם דרייק) | מועמדות |  |
| 2023 | פרסי המוזיקה של בילבורד | שיר ההוט 100 המוביל | "Creepin'" (עם דה ויקנד ו-21 סבאג') | מועמדות |  |
| 2023 | פרסי המוזיקה של בילבורד | שיר הרדיו המוביל | "Creepin'" (עם דה ויקנד ו-21 סבאג') | מועמדות |  |
| 2023 | פרסי המוזיקה של בילבורד | שיתוף הפעולה המוביל | "Creepin'" (עם דה ויקנד ו-21 סבאג') | זכייה |  |
| 2023 | פרסי המוזיקה של בילבורד | שיר ה-R&B המוביל | "Creepin'" (עם דה ויקנד ו-21 סבאג') | מועמדות |  |
| 2024 | פרס אנני | המוזיקה הטובה ביותר בסרט אנימציה | "ספיידרמן: ברחבי ממדי העכביש" (עם דניאל פמברטון) | זכייה |  |
| 2024 | פרס גראמי | מפיק השנה, לא קלאסי |  | מועמדות |  |
| 2024 | פרס גראמי | אלבום הראפ הטוב ביותר | Heroes & Villains | מועמדות |  |
| 2024 | פרס ג'ונו | אלבום השנה הבינלאומי | Heroes & Villains | מועמדות |  |
| 2024 | פרס המוזיקה של iHeartRadio | שיר השנה | "Creepin'" (עם דה ויקנד ו-21 סבאג') | מועמדות |  |
| 2024 | פרס המוזיקה של iHeartRadio | שיתוף הפעולה הטוב ביותר | "Creepin'" (עם דה ויקנד ו-21 סבאג') | מועמדות |  |
| 2024 | פרס המוזיקה של iHeartRadio | שיר ה-R&B של השנה | "Creepin'" (עם דה ויקנד ו-21 סבאג') | מועמדות |  |
| 2024 | פרס המוזיקה של iHeartRadio | אלבום ההיפ הופ של השנה | Heroes & Villains | זכייה |  |
| 2024 | פרס המוזיקה של MTV אירופה | שיתוף הפעולה הטוב ביותר | "Like That" (עם פיוצ'ר וקנדריק לאמאר) | מועמדות |  |
| 2024 | פרס המוזיקה של בילבורד | אמן ראפ מוביל |  | מועמדות |  |
| 2024 | פרס המוזיקה של בילבורד | אלבום ראפ מוביל | We Don't Trust You (עם פיוצ'ר) | מועמדות |  |
| 2024 | פרס המוזיקה של בילבורד | שיתוף פעולה מוביל | "Like That" (עם פיוצ'ר וקנדריק לאמאר) | מועמדות |  |
| 2024 | פרס המוזיקה של בילבורד | שיר ראפ מוביל | "Like That" (עם פיוצ'ר וקנדריק לאמאר) | מועמדות |  |
| 2025 | פרס גראמי | ביצוע הראפ הטוב ביותר | "Like That" (עם פיוצ'ר וקנדריק לאמאר) | מועמדות |  |
| 2025 | פרס גראמי | שיר הראפ הטוב ביותר | "Like That" (עם פיוצ'ר וקנדריק לאמאר) | מועמדות |  |
| 2025 | פרס גראמי | ביצוע הראפ המלודי הטוב ביותר | "We Still Don't Trust You" (עם פיוצ'ר ודה ויקנד) | מועמדות |  |
| 2025 | פרס גראמי | אלבום הראפ הטוב ביותר | We Don't Trust You (עם פיוצ'ר) | מועמדות |  |
סוציומטריה

סוציומטריה או "הערכת עמיתים", היא שיטה כמותית למדידת יחסים חברתיים. השיטה פותחה על ידי הפסיכותרפיסט יעקב לוי מורנו, אשר הטביע את המונח ב-1934 בספרו “Who Shall Survive?”. במקור, הייתה הסוציומטריה כלי עזר למיפוי הרשת החברתית בקבוצות וכן לזיהוי גורמי המשיכה והדחייה אשר חשים חברי הקבוצה בינם לבין עצמם.
הסוציומטריה מאפשר לגלות יחסי משיכה ודחייה בין יחידים בתוך הקבוצה, את מבנה המנהיגות הבלתי פורמלית, את מידת הלכידות וגורמים נוספים המספקים מידע על התמונה הקבוצתית והדינמיקה המאפיינת אותה. כיום, שימושה העיקרי של הסוציומטריה הוא בהערכת עובדים. יתרונה הוא בקבלת הערכות מרובות על כל מוערך, להבדיל משיטות הערכה אחרות שבהן מתקבלת הערכה אחת ולכן נחשבת שיטה זו לאמינה.
לסוציומטריה תחת תחום הסוציולוגיה שני ענפים עיקריים: סוציומטריה מחקרית וסוציומטריה מעשית. סוציומטריה מחקרית היא מחקר פעיל של הרשתות הסוציו-רגשיות של מערכות יחסים תוך שימוש בממדים מוגדרים, למשל: ליד מי בקבוצה זו היית רוצה לשבת בעבודה? ממי בקבוצה היית מבקש עזרה בבעיה בעבודה? לדעתך, מי בקבוצה היה עונה על צפיותיך ממנהיג בפרויקט הקרוב?
סוציומטריה מחקרית, שנקראת גם "מחקר רשתות", עוסקת בתבניות יחסים באוכלוסיות קטנות וגדולות, כמו ארגונים או שכונות. סוציומטריה מעשית נעזרת במגוון שיטות על מנת לתמוך ולעזור לאנשים וקבוצות להרחיב ולפתח את רשתות היחסים הפסיכו-חברתיות הקיימות בקבוצה. בעזרת יישום שני ענפים אלו ניתן להפיק ספונטניות ויצירתיות טובה יותר של אנשים וקבוצות.
מבחן סוציומטרי ככלי להערכת עובדים

כאמור, כוחה העיקרי של השיטה היא מהימנותה, הנובעת מהעובדה שהציון שמקבל אדם מורכב משקלול מספר הערכות. שיטה זו מאפשרת הערכה לא רק בין עמיתים באותה רמה, אלא ניתנת לעובדים היכולת גם להעריך את הממונים עליהם, בניגוד לשיטות אחרות בהן הממונה הוא המעריך את העובד.
מבחן סוציומטרי ככלי להערכת עובדים > המבחן הסוציומטרי

קיימות שתי שיטות עקריות של הערכת עמיתים:
אומדן עמיתים (Peer Rating) – בשיטה זו על כל אחד לתת ציון לכל אחד מחברי הקבוצה על פי סולם הערכה בעל עוגנים התנהגותיים. ניתן לשלב את הממונים והכפופים באותה טבלה כך שכל עובד יכול להעריך גם את הרמה הממונה וגם את עמיתיו. כמו כן, ההערכה ניתנת על מספר ממדים ומאפשרת לתת פרופיל מקיף של תפקוד המוערך. יחד עם זאת, לא תמיד יכולים להעריך את כולם על פני כל המדדים ולכן ייתכנו אנשים בקבוצה שהפרופיל הכללי שלהם יפגע.
דירוג עמיתים (Peer Ranking) – בשיטה זו מתבקש כל עובד לדרג את חבריו לקבוצה על פני מדד מסוים. שיטה זו בנוסף להיותה מהירה וקלה לניתוח, טובה לאתר את הקצה החיובי של קבוצה כלשהי במדד מסוים. חסרונה הוא בכך שקשה לבצע דירוג מלא על קבוצות גדולות.
קיימת הבחנה בין ממד דיאגנוסטי, אשר מתקשר לדיווח על פעולות העבר, לבין ממד פעיל אשר מתקיים בהווה ובנוכחות הקבוצה בה מתקבלות ההחלטות. שאלות הממד הפעיל, הן בעלות ערך רב במיוחד אם הן בעלות חשיבות לחברי הקבוצה בזמן מבחן ההערכה.
ארבעה קווים מנחים להערכה סוציומטרית:
דרושה היכרות בין המשתתפים בממד אחד או יותר במידה מספקת לצורך הערכה מהימנה.
שימת דגש על בחירת ממדים ספונטנית בזמן בחינת המשתתפים.
על המשתתפים להיות בעלי מוטיבציה מספקת על מנת שתגובותיהם יהיו כנות.
על הממד הנבחר למבחן להיות מוגדר היטב ותקף לקבוצה הנבחנת ולא ממד שהנבחנים לא מסוגלים לחוות את דעתם עליו.
רצוי להשתמש במבחן הסוציומטרי לצורך איבחון נוסף ולא ככלי האיבחון היחידי, על מנת למנוע הערכה לא אובייקטיבית של עובד על ידי עמיתיו.
מבחן סוציומטרי ככלי להערכת עובדים > אבחון ברמת הקבוצה

המערכת הסוציומטרית מאפשרת לאבחן אשכולות בתוך הקבוצה כאשר בקבוצה ישנם אשכולות מונחתים (ההנהלה מגדירה צוותי עבודה).
המבחן הסוציומטרי נותן הערכה על צוותי העבודה המתפתחים במערכת, האנשים שאיתם נפגשים או פונים לעזרה.
יכולות להיווצר קואליציות - קבוצות אנשים המשתפות פעולה לטווח ארוך מתוך אינטרס משותף.
יכולות להיווצר קליקות (Cliques) – קבוצות המשתפות פעולה באופן זמני למטרה מסוימת.
מבחן סוציומטרי ככלי להערכת עובדים > אבחון ברמת הפרט

תפקידים נפוצים בניתוח הסוציומטרי ברמת הפרט:
המבודד (Isolate) –  אופי לא בהכרח שלילי אך מחוסר יכולת אינטראקציה בינאישית. כל תפקידי הביקורת טובים לאנשים מתבודדים.
הכוכב (Star) – אדם המקושר לכולם, גם בעיני אחרים וגם בעיניו.
הגשר והמקשר (Bridge and Liaison) –   שניהם מתארים אדם המקשר בין שתי קבוצות פרט לכך שה- Liaison עושה זאת מרחוק ולא ממש משתייך לשתי הקבוצות.
ראו גם

יעקב לוי מורנו
ניתוח רשתות חברתיות
הערות שוליים

1 2  גלזר, מ. (2005). הסוציומטריה כשיטה להערכת עובדים.
↑  Jones J. W, Steffy B.D & Bray D.W. (1991). Applying Psychology in Business: The Handbook for Managers and Human Resource Professionals. New York: Lexington Books. p288.
↑  Jones. D. (1996). Sociomerty at Work.
| --- | --- |
בקרת זהויות :  NLI: 987007553568905171  BNE: XX531121  BnF: cb119373000 (data)  GND: 4055932-4  LCCN: sh85124236  NKC: ph125770
אמון

ערך זה עוסק במונח פסיכולוגי. אם התכוונתם למשמעות אחרת, ראו .
הנחה של נותן האמון היא כי האדם בו ניתן האמון מסוגל ליכולת מסוימת ויתנהג בצורה מסוימת בעתיד
אמון הוא תודעה, המבטאת יחס כלפי המציאות, בו מאמין נותן האמון כי הגורם בו ניתן האמון, יכיל תכונה מוגדרת אחת או יותר בעתיד. לדוגמה, לרוב בני אדם ויצורים חיים אחרים, נוטים להעניק אמון בכוח המשיכה, כלומר, מניחים כי תכונת החפצים ליפול באין משען, תתקיים בעתיד.
אמון בין בני אדם, הוא הנחה של נותן האמון כי האדם בו ניתן האמון מסוגל ליכולת מסוימת, יתנהג בצורה מסוימת בעתיד, או יחוש יחס מסוים כלפי המציאות. לדוגמה, אדם יכול לתת אמון ברעהו, כי הוא מסוגל לבצע מטלה מסוימת (יכולת), יסכים לבצעה (התנהגות מסוימת), וישמח לבצעה (יחוש יחס כלפי המציאות).
סוגי אמון

באופן כללי, מניחים את קיומם של שני סוגי אמון:
אמון נרכש הוא אמון, אותו מניח נותן האמון עקב צפייה במציאות שהוכיחה תכונה מסוימת על דרך האינדוקציה. לדוגמה, אדם עשוי לתת אמון נרכש בחברו, כי חבר זה יבוא לעזרתו בעת צרה, אילו חווה חוויות קודמות בהן נכון היה חברו לבוא לעזרתו. אמון נרכש ניתן לצמצום או לביטול אם המציאות תפעל על פי חוקיות שונה (לדוגמה, החבר יכזיב).
אמון מקדמי הוא אמון הנתון להחלטה של האדם, מודעת או לא-מודעת, בתכונות כלליות התקפות לגבי כל בני האדם. לדוגמה, אדם עשוי לתת אמון בכך שקיימת אהבה, כלומר, להאמין כי כל אדם מסוגל לאהבה, אם יתרחשו התנאים הנכונים.
עבור האמון המקדמי, יש הרואים באמון זה אמון נרכש, המוכל על כללים מקיפי כול, לדוגמה, האמונה כי אמון מקדמי באהבת בני אדם, מקורה באהבת אם לתינוק, שלא הכזיבה. על פי תפיסה זו, האמון המקדמי מושפע מאירועים מכוננים, כדוגמת יחס האם לתינוק בשנותיו הראשונות, או בגידה של בן זוג קרוב במיוחד.
מנגד, יש הרואים באמון המקדמי תוצר של הכרעה ערכית של האדם, כנובע אך ורק מיחסו לעצמו. בדוגמה הקודמת, האמון באהבה נובע מהערכת בן האדם כי אהבה היא ערך בו הוא מאמין, על מנת להגדיר את מצבו הנפשי כמצב הומני. על פי תפיסה זו, כל שינוי באמון כרוך בשינוי בערכיו של האדם, והם מחייבים זה את זה. התפיסות השונות כלפי אמון מקדמי אינן סותרות בהכרח, אך מייצגות זוויות בחינה שונות.
ראו גם

אמינות
הערות שוליים

| --- | --- |
בקרת זהויות :  NLI: 987007553664805171  BnF: cb12466149f (data)  GND: 4063290-8  LCCN: sh85138261  LNB: 000078734  NKC: ph307605
כבוד

טייסים מצדיעים לנשיא ג'ורג' בוש הבן, 2001.
כָּבוֹד של אדם הוא הערך שאותו מעריך האדם את עצמו או את סובביו, ופועל על פיו.
כבוד הוא חלק ממערכת חליפין חברתית. כלומר, כבודו של אדם נובע ממעורבות חברתית, מיכולתו לקרוא תיגר על אנשים אחרים, ממתנות שהוא מעניק ומקבל ומהעובדה שאחרים פונים אליו בבקשת עצות, הגנה, כסף או טובין אחרים כמו גם קבלת גמול על עשיית דבר מה.
מידת הכבוד אשר חולקים אנשים לאדם מסוים מגדירה את הסטטוס חברתי של אותו האדם. בכך הכבוד מהווה אבן יסוד בבסיס היררכיות חברתיות.
דרכי מתן כבוד > שימוש בשפת גוף

לתרבויות רבות יש מגוון דרכים להפגין כבוד בפעולות גוף. לדוגמה: בתרבויות במדינות אירופה מקובל להפגין כבוד על ידי לחיצת יד.
בתרבויות המזרח הרחוק כמו יפן, נהוג להפגין כבוד על ידי קידת קידה (מתרבות זאת נלקח המנהג לקוד קידה בעת סיום הצגה\מופע בימינו).
בנוסף, אצל האינואיטים (אסקימואים) נהוגה נשיקה אסקימואית. כמו כן, יש השפעה של מין (זכר או נקבה) על אופן ומידת נתינת הכבוד. לדוגמה, בתרבויות רבות במדינות המערב נהוג לנשק את ידן של עלמות צעירות שעדיין לא התחתנו.
דרכי מתן כבוד > הצדעה

הצדעה היא מחווה גופנית המתבצעת עם היד, המשמשת להבעת כבוד וכסימן ברכה. ההצדעה מקובלת בדרך כלל בצבא ובארגונים נוספים, אך היא גם בשימוש אזרחי.
ההצדעה היא מחווה של כבוד, שאותה מביעים חיילים בדרגות נמוכות יותר (או זוטרים) כלפי מפקדים וחיילים בעלי דרגות גבוהות מהם. כמו כן, נהוג להצדיע חזרה לאותו חייל שהצדיע (אי החזרת הצדעה נחשב כפגיעה אישית בחייל שהצדיע).
דרכי מתן כבוד > קימת כבוד

קימת כבוד היא המנהג לקום לכבודו של אדם חשוב כדי לאות כבוד, עם הופעתו, כפי שמקובל לעשות בבית משפט. בעבר נהגו לקום לכבוד כניסת המורה לכיתת הלימוד בבתי הספר ויש מקומות בהם מנהג זה נמשך גם כיום. ביהדות נלמד מנהג זה מהפסוק 'מפני שיבה תקום והדרת פני זקן' (פרשת קדושים).
מעמדו של הכבוד במשפט

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
במשפט החל בארצות הברית, אין כיום מעמד משפטי למניע של "כבוד" ולא ניתן לקבל פיצוי בגין "עלבון" (במובחן מפיצוי בגין "נזק נפשי", בגינו ניתן לקבל פיצוי).
לעומת זאת בחלק ממדינות דרום אמריקה עדיין קיים מעמד משפטי למניע של "כבוד" וניתן לקבל פיצוי בגין "עלבון".
הבחנה בין "כבוד" לבין "כבוד האדם"

בעת החדשה נשחק מעמדו של "הכבוד", ובמקביל צמח מעמדו של "כבוד האדם".
הסוציולוג פיטר ברגר הגדיר הבחנה בין 'כבוד' (Honor) לבין 'כבוד האדם' (Dignity); "כבוד" במובן הקלאסי מבוסס על הקשרים חברתיים, ובמקרים רבים מבוסס על הקשרים מוסדיים או תרבותיים ואף על הקשרים מעמדיים. בהנגדה לכך "כבוד האדם" מבוסס חשיבותו של האדם מעצם היותו "אדם" במנותק מכל הקשר חברתי, מוסדיי, תרבותי ומעמדי.
ביטוי לגישה זו כלפי מושג "כבוד האדם" ניתן לראות גם בההכרזה לכל באי עולם בדבר זכויות האדם בה נקבע "כבוד האדם" (אנגלית dignity) כערך היסוד הבסיסי אשר מכוננת את כבוד האדם כערך מוחלט ואוניברסלי, כלומר – ערך המחייב תמיד, בכל מקום, ללא יוצא מן הכלל וללא תלות באף נסיבה.
הבנה זו מסבירה את שחיקת מעמדו של "הכבוד" המסורתי ואת צמיחת מעמדו של "כבוד האדם", שכן התפיסה העת החדשה בכלל והמאה ה-21 בפרט מפחיתה מערך הגופים המוסדיים ומערכם של נוהגים חברתיים-תרבותיים-מעמדיים. עם זאת, לפי ברגר "מותו של הכבוד הוא מחיר גבוה מאוד שהאדם המודרני", וברגר מעריך ש"גילוי מחודָש של הכבוד [הקלאסי], במסגרת התפתחותה העתידית של החברה המודרנית, אפשרי מבחינה אמפירית ורצוי מבחינה מוסרית".
גם המשפטנית הישראלית אורית קמיר הבדילה בין 'הדרת כבוד' (Honor), שהיא ההפך מבושה או קלון - חלק מרכזי מהבניית הסדר החברתי וההיררכיה החברתית, לבין 'כבוד סגולי' (Dignity) המהווה בסיס לזכויות האדם. קמיר הוסיפה עוד שני פירושים למילה כבוד: 'כבוד-מחיה' (Respect) - יחס סבלני ומקבל בין אדם לחברו, המבטא הכרה בזולת כמות שהוא והתחשבות בצרכיו. בניגוד לכבוד הסגולי שהוא מינימליסטי ומגן על המינימום הנובע מן האנושיות הכללית, כבוד המחיה מתייחס גם לזהות ומבטא דווקא הכרה באינדיבידואליות, ובשונות של פרטים ושל קבוצות. לבסוף מתייחסת קמיר גם למושג 'הילת-כבוד' (Glory) - הנובעת ממהות אלוהית או מטאפיזית ('צלם אלוהים'). תפיסת כבוד זו אינה גוזרת זכויות כי אם דווקא חובות ובניגוד לתפיסת הכבוד הסגולי היא עשויה להיתפס כשונה בין אדם לאדם. בדומה להדרת הכבוד, היא מפעילה את האדם, אולם בניגוד לרגש הבושה הפועל בחברה המתבססת על הדרת כבוד, חברה המתבססת על הילת-כבוד עשויה להיות מונעת מרגשות אשם.
ראו גם

חוק יסוד: כבוד האדם וחירותו
כבוד האדם
כבוד ביהדות
לקריאה נוספת

פרופ' נחום רקובר, גדול כבוד הבריות - כבוד האדם כערך על, "הכבוד - מידה טובה או מידה מגונה?", 27. הוצאת ספרית המשפט העברי; משרד המשפטים ומורשת המשפט בישראל, תשנ"ט-1998.